VS001194
Datum: 1997-10-19T02:00:00.000+02:00
datum_sodbe_i_stopnje: 2000-05-29T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe rok in ramenskega obroča in njihove posledice - poškodbe okolčja in stegnenice in njihove posledice
fischer: hudi primeri
odskodnina: 7900000 SIT
opombe: II Ips 323/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Invalidski upokojenec.

## Škodni dogodek

Poškodoval se je v prometni nesreči.

## Poškodba

Zdrobljen zlom desne nadlahtnice, zlom kljunastega nastavka desne podlahtnice, okvara desnega ulnarnega živca, raztrganje sramničnega stika, raztrganje desne križničnočrevnične vezivne zveze, rana na desnem komolcu in odrgnine prsnega koša, posledično je na desni nadlahtnici prišlo tudi do oblikovanja nepravega sklepa oziroma psevdoartroze.

## Telesne bolečine

2500000 SIT Hude 15 dni, srednje hude 5 mesecev, lahke 1 leto, še vedno trpi občasne lahke do srednje hude, ki jih bo trpel tudi v bodoče v desni nadlahti zaradi nepravega sklepa.

#### Hospitalizacija

33 dni; ob prvi hospitalizaciji so mu operirali komolec in simifizo, kasneje še 2-krat komolec.

#### Ambulantno zdravljenje

Številni kontrolni pregledi.

#### Rehabilitacija

Zdraviliško zdravljenje 31 dni; ambulantna fizioterapija;

#### Nevšečnosti med zdravljenjem

45-krat RTG, številne laboratorijske preiskave, prevezi postoperativne rane, odstranjevanje šivov, jemal je zdravila, 3 mesece je bila potrebna delna pomoč druge osebe; bergle 2 meseca.

## Strah

400000 SIT Hud sekundarni strah 6 dni zaradi bojazni pred ohromelostjo, zmeren strah 1 leto.

## Zmanjšanje življenjske aktivnosti

5000000 SIT Močno zavrta gibljivost desne rame in zmerno zavrta gibljivost desnega komolca, zmanjšana grobo moč desne roke za več kot eno polovico, pesti ne more popolnoma stisniti, zmanjšan je občutek za dotik petega desnega prsta. Odstotek ZŽA bo manjši, ko bo opravljen operativni poseg zaradi lažnega sklepa in po opravljeni fizioterapiji. Tožnik z desno roko praktično ne more ničesar delati, sedaj si ne more zavezati niti čevljev, ne more opravljati del na vrtu in njivi, poleg tega pa tudi ne more dalj časa hoditi, ker ga začne peči v medenici.

---

ZOR člen 200, 203